Gabriel Lippmann

Gabriel LIPPMANN (16-a de aŭgusto 1845, Bonnevoie,Cf. J.A. Massard 1997, p. 82. Luksemburgo – 13-a de julio 1921, surmare inter Kanado kaj Francio) estis franca fizikisto, kiu ricevis en 1908 Nobel-premion pri fiziko pro ellaboro de la unua kolorfotada tekniko. Dum esploro por kolorsentemaj materialoj, li ellaboris ankaŭ aliajn inventaĵojn.

Li estis saĝa sed senbrida lernanto, kiu neniam ricevis lernejan finatestilon. Spite al ĉio, oni nomumis lin en 1883 profesoro pri teoria fiziko en la universitato Sorbonne. En 1886, li iĝis direktoro de la fizika esplor-laboratorio de Sorbonne.

Lippman analizis kiel unua piezoelektron kaj indukton de senrezistaj, superkonduktaj cirkvitoj. Li inventis la koleostaton, per kio oni povas foti la ĉielon per longa eksponado.

Lippmann en 1891 elpensis novan kolorfotadan metodon. La Lippmann-metodo baziĝis sur naturaj koloroj de la ondolongoj, je lumreflekta hidrarga tavolo. La rezulto estis kolorplena, vivfidela foto, sed la metodo ne disvastiĝis pro la longaj ekspon-tempoj kaj ĉar oni ne povis kopii pliajn fotojn el la originala.

 References 

Kategorio:Nobel-premiitoj pri fiziko
Kategorio:Francaj fizikistoj
Kategorio:Marie Curie